Jabarkan Keperluan perkakasan dari Kritikan Windows Vista dalam bahasa melayu

Spekulasi awal mengenai keperluan perkakasan untuk Vista telah membangkitkan kebimbangan ramai pengguna, namun ia disangkal pada Mac 2006 apabila Microsoft melancarkan keperluan sistem rasmi. Menurut Microsoft, "hampir kesemua PC di pasaran sekarang akan menggunakan Windows Vista" dan kebanyakan PC yang dijual selepas tahun 2005 mampu menjalankan Vista.

Walau bagaimanapun, keperluan bagi menjalankan ciri-ciri lanjutan, seperti antaramuka Aero, mungkin memberi kesan kepada banyak pengguna. Menurut Elizabeth Judge, kesemua ciri penuh "hanya boleh didapati kurang daripada 5 peratus dalam pasaran PC Britain."

Jangka hayat bateri komputer riba

Dengan ciri-ciri baru Vista, pengkritik turut mengutarakan isu penggunaan kuasa bateri di dalam komputer riba oleh Vista, yang mana mampu menghabiskan kuasa bateri lebih cepat daripada Windows XP, memendekkan jangka hayat bateri. Dengan kesan visual Aero dimatikan, jangka hayat bateri adalah sama atau lebih baik daripada Windows XP.  "Dengan pelancaran sesebuah sistem pengandalian baru serta ciri-ciri barunya dan keperluan sistem yang lebih tinggi, penggunaan lebih kuasa adalah lumrah," kata Richard Shim, seorang penganalisis dengan IDC turut menyatakan, "bila Windows XP dikeluarkan, ia benar, dan bila Windows 98 dikeluarkan, ia benar... "

Sebagai langkah memanjangkan jang hayat bateri, Microsoft menambah keperluan cakera keras hibrid bagi komputer riba untuk disahkan sebagai "Vista Premium capable".